Hanna gerði átján mörk gegn Fylki
Hanna G. Stefánsdóttir átti heldur betur góðan leik fyrir Hauka í dag þegar liðið lagði Fylki að velli, 30:22, í N1-deildinni í handknattleik. Hanna gerði nefnilega átján marka Hauka í leiknum. Fram vann KA/Þór 35:21 og HK lagði Víking að velli 24:18.
Staðan í hálfleik á Ásvöllum í dag var 15:12 Haukum í vil og heimamenn bættu svo um betur í seinni hálfleiknum. Sunna Jónsdóttir var markahæst Fylkis með átta mörk.
HK og Víkingur áttust við á Digranesi og þar var staðan í hálfleik 12:8 fyrir HK. Elín Anna Baldursdóttir gerði 9 mörk fyrir Kópavogsliðið en hjá Víkingi var María Karlsdóttir markahæst með 4 mörk.
Staðan eftir leiki dagsins er þannig að Stjarnan og Fram eru í efstu tveimur sætunum með 15 stig en Valur hefur 14 stig og hefur leikið einum leik færra. Haukar koma næstir með 12 stig og svo Fylkir og FH með sex stig. HK er með 5, KA/Þór 3 og Víkingur er enn án stiga.
Hanna G. Stefánsdóttir átti heldur betur góðan leik fyrir Hauka í dag.
Liðið lagði Fylki að velli, 30:22, í N1-deildinni í handknattleik.
Hanna gerði nefnilega átján marka Hauka í leiknum.
Staðan eftir leiki dagsins er þannig að Stjarnan og Fram eru í efstu tveimur sætunum með 15 stig.